Uhh, det bliver spændende. Intet mindre kan gøre det, når man snakker kommunalvalg i Rebild Kommune, for hvordan skal det gå, og hvem skal være borgmester i kommunen? Lige nu sidder Radikales Leon Sebbelin for bordenden som eneste radikale borgmester i hele landet, men flere sager har gjort sædet under ham varmt, og flere partier og lister har på forhånd sagt, at de ikke vil støtte op om ham som borgmester. Ingen kan forudse, hvordan stemmerne fordeler sig, og i endnu mindre grad, hvordan det går, når det nye byråd skal konstituere sig. Under livebloggen kan du fra klokken 20.00 følge processen med at optælle stemmerne. Så snart et af de 11 valgsteder i Rebild Kommune har indgivet et bekræftet resultat til KMD, som håndterer valgdata for hele landet, vil det tælle i valgresultatet der. Fra klokken 20.00 kan du her følge med i stemmeoptællingen, som den sker.

Opsummering:
Valgstederne lukker klokken 20, og nu skal det nye byråd findes. Følg valget på tætteste hold lige her.